AIŠKINAMASIS RAŠTAS

Dėl savivaldybės nekilnojamojo turto įsigijimo savikainos padidinimo

1. Parengto tarybos sprendimo projekto tikslai ir uždaviniai:

Tikslas - padidinti Molėtų kultūros centro patikėjimo teise valdomo kultūros namų pastato (unikalus Nr. 6296-8000-7019, įsigijimo savikaina 1 364 927,96 Eur), esančio Molėtuose, Inturkės g. 4, įsigijimo savikainą esminio pagerinimo darbų įsigijimo verte (balansinė sąskaita 1210121) 2 650 714,81 (dviem milijonais šešiais šimtais penkiasdešimt tūkstančių septyniais šimtais keturiolika Eur ir 81 ct) Eur, iš jų: 1 983 467,28 Eur valstybės biudžeto lėšos, 667 247,53 Eur savivaldybės biudžeto lėšos.

1. Siūlomos teisinio reguliavimo nuostatos:

12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“, 32.1 punktas reglamentuoja, kad „esminio turto pagerinimo išlaidos apskaitoje registruojamos didinant atitinkamo ilgalaikio materialiojo turto įsigijimo savikainą“. Esminis ilgalaikio turto pagerinimas– tai atlikti darbai, kurie reikšmingai pailgino turimo ilgalaikio turto nustatytą jo naudingo tarnavimo laiką ir pagerino naudingąsias savybes.

1. Laukiami rezultatai:

Savivaldybės nekilnojamasis turtas Molėtų kultūros centro buhalterinėje turto apskaitoje bus apskaitytas įvertinus esminį ilgalaikio turto pagerinimą.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės administracija (toliau – Administracija) 2021 m. įgyvendino investicinį projektą „Kultūros namų pastato rekonstrukcijos Molėtuose, Inturkės g. 4 projektas“. Administracijos Buhalterinės apskaitos skyrius pateikė informaciją, kokia atliktų pagerinimo darbų išlaidų verte reikia padidinti šiuo metu Molėtų kultūros centro patikėjimo teise valdomo kultūros namų pastato (pastato unikalus Nr.6296-8000-7019), esančio Molėtuose, Inturkės g. 4 , turto įsigijimo savikainą, nurodė buhalterinė sąskaitą 1210121 ir lėšų šaltinius: VB lėšos – 1 983 467,28 Eur; SB lėšos – 667 247,53 Eur.